
Αριθ, 60823 (1) 

Ορισμός γεωγραφικών ενοτήτων στο Νομό Ημαθίας. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 196 του Π.Δ/τος 323/1989 
(Δ.Κ.Κ.). 

2. Την απόφαση με αριθμό 6/2.10.89 του Νομαρχιακού Συμ¬ 
βουλίου Ημαθίας, με την οποία προσδιορίζονται οι γεωγραφικές 
ενότητες με βάση τις γεωοικονομικές, κοινωνικές και συγκοινω¬ 
νιακές συνθήκες των Ο.Τ.Α. του Νομού Ημαθίας, αποφασί¬ 
ζουμε: 

Ως γεωγραφικές ενότητες της παρ. 1 του άρθρου 196 του 
Π.Δ/τος 323/1989 (Δ.Κ.Κ.) του Νομού Ημαθίας, ορίζονται οι 
παρακάτω και η κάθε μια από αυτές περιλαμβάνει τους ακόλου¬ 
θους Δήμους και Κοινότητες: 

Γεωγραφική ενότητα 1η περιλαμβάνει το Δήμο Βέροιας και 
τις κοινότητες: Αγ. Βαρβάρας, Γεωργιανών, Καστανιάς, Κάτω 
Βερμίου, Κουμαριάς, Ράχης και Τριποτάμου. 

Γεωγραφική ενότητα 2η περιλαμβάνει τις κοινότητες: Αγ. 
Μαρίνας, Αγ. Γεωργίου, Πατρίδας, Τριλόφου, Φυτείας. 

Γεωγραφική ενότητα 3η περιλαμβάνει τις κοινότητες: Δα- 
σκίου, Πολυδένδρου, Ριζωμάτων, Σφηκιάς. 

Γεωγραφική ενότητα 4η περιλαμβάνει τις κοινότητες: Βεργί¬ 
νας, Παλατιτσίων, Συκιάς. 

Γ εωγραφική ενότητα 5η περιλαμβάνει τις κοινότητες: Αγκα- 
διάς. Κυψέλης, Μελικής, Νεοκάστρου, Προδρόμου. 

Γ εωγραφική ενότητα 6η περιλαμβάνει τις κοινότητες: Βρυσα- 
κίου, Καμποχωρίου, Λουτρού, Νησιού. 

Γεωγραφική ενότητα 7η περιλαμβάνει το Δήμο Αλεξάνδρειας 
και την κοινότητα Νεοχωρίου. 

Γεωγραφική ενότητα 8η περιλαμβάνει τις κοινότητες: Αμά¬ 
χου, Λιανοβεργίου, Πλατέος. 

Γεωγραφική ενότητα 9η περιλαμβάνει τις κοινότητες: Κλει¬ 
διού, Κορυφής, Πλατάνου, Πρασινάδας, Τρικάλων. 

Γεωγραφική ενότητα 10η περιλαμβάνει τις κοινότητες: Επι¬ 
σκοπής Βέροιας, Καβασίλων, Κεφαλοχωρίου, Ξεχασμένης, Π. 
Σκυλιτσίου, Σταυρού. 

Γεωγραφική ενότητα 11η περιλαμβάνει τις κοινότητες: Δια¬ 
βατού, Κουλούρας, Λυκογιάννης, Μακροχωρίου, Νέας Νικομή¬ 
δειας. 

Γεωγραφική ενότητα 12η περιλαμβάνει το Δήμο Νάουσας και 
την Κοινότητα Αρκοχωρίου. 

Γεωγραφική ενότητα 13η περιλαμβάνει τις κοινότητες: Γιαν- 
νακοχωρίου, Επισκοπής Νάουσας, Μαρίνας και Ροδοχωρίου. 

Γεωγραφική ενότητα 14η περιλαμβάνει τις κοινότητες: Κόπα¬ 
νου, Λευκαδίων, Μονοσπίτων, Στενημάχου, Χαρίεσσας. 

Γεωγραφική ενότητα 15η περιλαμβάνει το Δήμο Ειρηνούπο- 
λης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Ιουνίου 1990 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΕΘΝΙΚΗΣ ΟΙΚΟΝΟΜΙΑΣ 

Σ. ΚΟΥΒΕΛΑΣ Γ. ΣΟΥΦΛΙΑΣ 


ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ & ΔΗΜ. ΕΡΓΩΝ 

ΣΤΕΦ. ΜΑΝΟΣ 


♦ 


Αριθ. Γ6α/1258 (2) 

Χορήγηση άδειας ασκήσεως επαγγέλματος Κοινωνικού Λειτουρ¬ 
γού στην Κόντου Κυριακούλα του Ανδρέα. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 


Με την απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων Γ6α/1258/8.6.1990 έχει χορηγηθεί στην 
Κόντου Κυριακούλα του Ανδρέα άδεια ασκήσεως επαγγέλματος 
Κοινωνικού Λειτουργού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Ιουνίου 1990 

Με εντολή Υπουργού 
Η Διευθύντρια 
ΧΡ. ΣΟΚΟΛΗ 


-♦- 

Αριθ. Γ6α/1256 (3) 

Χορήγηση άδειας ασκήσεως επαγγέλματος Κοινωνικού Λειτουρ¬ 
γού στον Τζιμόπουλο Γεώργιο του Δημητρίου. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοι¬ 
νωνικών Ασφαλίσεων Γ6α/1256/8.6.1990 έχει χορηγηθεί 
στον Τζιμόπουλο Γεώργιο του Δημητρίου άδεια ασκήσεως 
επαγγέλματος Κοινωνικού Λειτουργού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Ιουνίου 1990 

Με εντολή Υπουργού 
Η Διευθύντρια 
ΧΡ. ΣΟΚΟΛΗ 

- +- 

Αριθ. Β1/164 (4) 

Μετονομασία εργαστηρίων και κατανομή τους στους τομείς του 
Τμήματος Αρχιτεκτόνων Μηχανικών της Πολυτεχνικής Σχο¬ 
λής του Πανεπιστημίου Θεσσαλονίκης. 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) του άρθρου 7 παρ. 5 του Ν. 1268/1982, 
όπως τροποποιήθηκε με το άρθρο 48 παρ. 2 του Ν. 1404/1983, 
β) του άρθρου 6 παρ. 4ε του Ν. 1268/1982 όπως τροποποιή¬ 
θηκε με το άρθρο 48 παρ. 2 του Ν. 1404/1983, γ) της απόφα¬ 
σης Η/2871/1990 «Ανάθεση αρμοδιοτήτων στους Υφυπουρ¬ 


γούς Εθνικής Παιδείας και Θρησκευμάτων Βασίλειο Μπεκίρη 
και Καλλιόπη (Κέλλυ) Μπουρδάρα (Β 296). 

2. Τις αποφάσεις της γενικής συνέλευσης του Τμήματος Αρχι¬ 
τεκτόνων Μηχανικών της Πολυτεχνικής Σχολής του Πανεπιστη¬ 
μίου Θεσσαλονίκης (συνεδριάσεις 24/8.1.1985, 34/5.3.1985 
και 36/12.3.1985), αποφασίζουμε: 

1. Τα παρακάτω εργαστήρια του Τμήματος Αρχιτεκτόνων 
Μηχανικών της Πολυτεχνικής Σχολής του Πανεπιστημίου Θεσ¬ 
σαλονίκης, τα οποία εντάχθηκαν με την απόφαση Β1/107/ 
1.2.1983 (Β' 23), μετονομάζονται ως ακολούθως: 

α) Το εργαστήριο Αρχιτεκτονικής Εσωτερικών Χώρων και 
Βιομηχανικής αισθητικής σε εργαστήριο Αρχιτεκτονικού Σχεδια- 
σμού. 

β) Το εργαστήριο Εισαγωγής στην Αρχιτεκτονική σε Εργα¬ 
στήριο Αρχιτεκτονικής Τεχνολογίας. 

γ) Το εργαστήριο Ειδικής Κτιριολογίας σε Εργαστήριο Αρχι¬ 
τεκτονικού και Αστικού Σχεδιασμού. 

δ) Το εργαστήριο Αρχιτεκτονικής Μορφολογίας και Ρυθμολο¬ 
γίας σε Εργαστήριο Περιβαλλοντικών Ερευνών και Εφαρμο¬ 
γών. 

2. Τα Εργαστήρια και Σπουδαστήρια του αυτού ως άνω Τμή¬ 
ματος κατανέμονται στους Τομείς που προβλέπονται από την 
απόφαση Β1/594/20.5.1983 (Β' 273) ως ακολούθως: 

α) Στον Τομέα Αρχιτεκτονικού Σχεδιασμού και Αρχιτεκτονι¬ 
κής Τεχνολογίας. 

ι) Το Εργαστήριο Αρχιτεκτονικού Σχεδιασμού 
ιι) Το Εργαστήριο Αρχιτεκτονικής Τεχνολογίας και 
ιιι) Το Σπουδαστήριο Εικαστικών Τεχνών 
β) Στον Τομέα Αρχιτεκτονικού και Αστικού Σχεδιασμού Το¬ 
πίου και Ιστορίας της Αρχιτεκτονικής: 

ι) Το Σπουδαστήριο Ιστορίας της Αρχιτεκτονικής και 
ιι) Το Εργαστήριο Αρχιτεκτονικού και Αστικού Σχεδιασμού 
γ) Στον Τομέα Χωροταξικού και Πολεοδομικού Προγραμμα¬ 
τισμού και Σχεδιασμού: 

ι) Το Σπουδαστήριο Πολεοδομίας 

3. Το Εργαστήριο Περιβαλλοντικών Ερευνών και Εφαρμο¬ 
γών, το Σπουδαστήριο Αρχιτεκτονικών Συνθέσεων και Κτιριολο- 
γίας και το Μουσείο Αρχιτεκτονικής διατηρούνται στο τμήμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Ιουνίου 1990 

Η ΥΦΥΠΟΥΡΓΟΣ 

Α. ΜΠΟΥΡΔΑΡΑ 
-♦- 

Αριθ. Β2-1827 (5) 

Χορήγηση άδειας κατοχής Β’ θέσης στον Αλέξανδρο Κατράνη. 

Ο ΥΠΟΥΡΓΟΣ 

ΕΘΝΙΚΗΣ Π ΑΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή και 
τη λειτουργία των Ανωτάτων Εκπαιδευτικών Ιδρυμάτων» όπως 
συμπληρώθηκε με την παρ. 6 του άρθρου 48 του Ν. 1404/83. 

2. Τοαριθμ. 459/2.11.83 Π.Δ. (ΦΕΚ 175/29.11.83τ.Α'). 

3. Τα αριθμ. 14874/632/6/87, 11527/507/10.5.88 έγ¬ 
γραφα του Ελεγκτικού Συνεδρίου. 

4. Τις διατάξεις του άρθρου 9 παρ. 3 του Ν. 1835/89 (ΦΕΚ 
76/14.3.89 τ.Α'). 

5. Την απόφαση της Γενικής Συνέλευσης του Τμήματος Πολι¬ 
τικής Επιστήμης και Διεθνών Σπουδών (συνεδρίαση 7/8.3.89, 
8 / 

29.3.89, 23.11.89, 21.2.90 του Παντείου Παν/μίου Κοινωνι¬ 
κών και Πολιτικών Επιστημών. 

6. Τις από 23.11.88, 6.10.89 αιτήσεις του λέκτορα Αλέξαν¬ 
δρου Κατράνη. 

7. Το αριθμ. 693/4.4.90 έγγραφο του Παντείου Παν/μίου 
Κοιν/κών και Πολιτικών Επιστημών. 

8. Την αριθμ. Η/1671/90 (ΦΕΚ 148/9.3.90 τ.Β’ απόφαση 
εκχώρησης αρμοδιοτήτων, αποφασίζουμε: 

Παρέχουμε την άδεια στον Αλέξανδρο Κατράνη λέκτορα του 
Τμήματος Πολιτικής Επιστήμης και Διεθνών Σπουδών του Πα- 
ντείου Παν/μίου Κοινωνικών και Πολιτικών Επιστημών για να 
κατέχει τη θέση Υπαλλήλου του Υπουργείου των Εξωτερικών 
από 23.11.88 έως τον Οκτώβριο 1990 υπό τον όρο ότι δεν θα 
παρεμποδίζονται τα καθήκοντα του στο Πάντειο Παν/μιο Κοινω¬ 
νικών και Πολιτικών Επιστημών. 

Το σύνολο των αποδοχών και από τις δύο θέσεις δεν μπορεί να 
υπερβαίνει σε καμιά περίπτωση το ανώτατο όριο απολαβών του 
άρθρου 6 του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρί¬ 
στων αποδοχών της πρώτης χρονικά θέσης και τα 3 Λ του συνό¬ 
λου των ακαθαρίστων κάθε φύσης αμοιβών του της δεύτερης 
χρονικά θέσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Ιουνίου 1990 

Με εντολή Υπουργού 
Ο Ειδικός Γραμματέας 
Γ. ΚΑΡΑΜΠΑΤΖΟΣ 

- + - 

Αριθ. Π/238 (6) 

Έγκριση ημερών μετακίνησης εκτός έδρας Τεχνικών ΤΑΠ. 

Ο ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

1. Το Ν. 736/77 «Περί Οργανισμού ΤΑΠ». 

2. Την κοινή υπουργική απόφαση ΔΙΟΔ/Φ60/1/Α 4061/ 
20.3.84 «Μεταφορά αρμοδιοτήτων του Υπουργείου Προεδρίας 
της Κυβέρνησης και άλλα Υπουργεία». 

3. Την αριθ. 28243/845/8.4.1984 κοινή υπουργική από¬ 
φαση των υπουργών Προεδρίας τής Κυβέρνησης Εθνικής Οικο¬ 
νομίας Δημοσίων Έργωνκαι Γεωργίας «Ρύθμιση θεμάτων δαπά¬ 
νης κινήσεως υπαλλήλων του Δημόσιου και ΝΠΔΔ», όπως τρο¬ 
ποποιήθηκε και συμπληρώθηκε μεταγενέστερα με την όμοια 
απόφαση 95015/2675/20.8.84. 

4. Την αριθ. 3011/55/12.1.1987 κοινή υπουργική από¬ 
φαση «Περί καθορισμού της ημερήσιας εκτός έδρας αποζημίω¬ 
σης». 


5. Την αριθ. 44012/1827/6.5.88 κοινή υπουργική από¬ 
φαση «Περί καθορισμού ημερήσιας αποζημίωσης εκτός έδρας». 

6. Την ΥΠΠΟ/ΔΙΟΙΚ/Β/5071/1.2.90 Υπουργική Από¬ 
φαση (ΦΕΚ 75/Β/5.2.90). 

7. Την υπηρεσιακή ανάγκη της επίσπευσης της διαδικασίας 
έκδοσης εντολών μετακίνησης εκτός έδρας των τεχνικών του 
ΤΑΠ για την παρακολούθηση και επίβλεψη των τεχνικών έργων 
του ΤΑΠ και την κτηματογράφηση των απαλλοτριουμένων ακι¬ 
νήτων, αποφασίζουμε: 

Εγκρίνουμε την εκτός έδρας μετακίνηση και παραμονή των 
μονίμων και επί συμβάσει υπαλλήλων που υπηρετούν στη Δ/νση 
Αποτυπώσεων και Συντηρήσεως κτιρίων του ΤΑΠ, που θα εκδί- 
δεται με απόφαση των αρμοδίων κατά τις οργανωτικές διατάξεις 
που ισχύουν οργάνων του, μέχρι δεκαπέντε (15) ημέρες κατά 
μήνα. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα,* 25 Μαΐου 1990 


Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 


Αριθ. 3422.21/9/90 (7) 

Τιμολογιακές και κανονιστικές μεταβολές στα φορτοεκφορτω¬ 
τικά αποθηκευτικά κ.λπ. δικαιώματα Ο.Λ.Π. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Α.Ν. 1559/50, που κυρώθηκε με τον Ν. 
1630/51, όπως αυτές ισχύουν σήμερα. 

2. Τις διατάξεις του Ν. 1220/81. 

3. Το έγγραφο Ο.Λ.Π. αριθ. 2691/12.2.90. 

4. Το έγγραφο ΥΕΝ/Δ.Λ.Λ.Ε. 2 αριθ. 3422.21/3/90/ 
28.2.90. 

5. ΤΟ έγγραφο ΥΠΕΘΟ αριθ. 11408/456/21.3.90. 

6. Την απόφαση Πρωθυπουργού αριθ. Υ 1086/28.5.90 
(ΦΕΚ 334 Β/90) «περί καθορισμού αρμοδιοτήτων του Αναπλη¬ 
ρωτή ΥΕΝ Αριστοτέλη Παυλίδη», αποφασίζουμε: 

1. Εγκρίνουμε την Πράξη του Διοικητικού Συμβουλίου του 
Οργανισμού Λιμένος Πειραιώς αριθ. 42/23.1.90 ως προς το μέ¬ 
ρος αυτής με το οποίο: 

Α.1. Εγκρίνεται όπως επί εμπορευμάτων εισαγωγής που πε¬ 
ριέχουν εμπορεύματα που υπάγονται και στις τρεις κατηγορίες 
αποθηκεύτρων (απλά, τριπλά, και πενταπλά) και παραλαμβάνο- 
νται έμφορτα, τα αποθηκευτικά δικαιώματα υπολογίζονται κατά 
τεμάχιο (σύμφωνα με την 396/89 πράξη του Δ.Σ./Ο.ΛΠ.) στην 
κατηγορία των τριπλών. 

2. Εγκρίνεται όπως επί εμπορευματοκιβωτίων εισαγωγής 
που περιέχουν εμπορεύματα που υπάγονται σε δύο κατηγορίες 
αποθηκεύτρων (απλά και τριπλά, απλά και πενταπλά, τριπλά και 
πενταπλά) και παραλαμβάνονται έμφορτα, τα αποθηκευτικά δι¬ 
καιώματα θα υπολογίζονται κατά τεμάχιο (σύμφωνα με την 
396/89 πράξη του Δ.Σ./Ο.ΛΠ.) στην κατηγορία του εμπορεύ¬ 
ματος που έχει το περισσότερο βάρος. 

Β. Διευκρινίζεται ότι: 

1. Όταν προς φορτοεκφόρτωση εμπορευματοκιβωτίων χρησι¬ 
μοποιούνται μηχανικά μέσα του Ο.Λ.Π. (πλωτός γερανός, ηλε¬ 
κτροκίνητος γερανός κ.λπ.) εκτός από γερανογέφυρα, οι εκτελού- 
μενες φορτωεκφορτωτικές εργασίες υπάγονται στις διατάξεις 5Β 
και 5Γ τιμολογίων καθώς και στις διατάξεις της παραγράφου 2β 
του τιμολογίου Β των εκτάκτων δικαιωμάτων του άρθρου 15 του 
Κ.Τ.Ε.Φ.Μ./Ο.Λ.Π. 

2. Επί εμπορευματοκιβωτίων που περιέχουν σύμμικτον φορ- 
τίον επικινδύνων και μη εμπορευμάτων και παραλαμβάνονται 
έμφορτα τα αποθηκευτικά δικαιώματα υπολογίζονται επί μεν 
των επικινδύνων σύμφωνα με τις διατάξεις του Ειδικού Κανονι¬ 
σμού και Τιμολογίου Επικινδύνων Εμπορευμάτων επί δε των άλ¬ 
λων εμπορευμάτων ή πραγμάτων σύμφωνα με τις γενικές διατά¬ 
ξεις του ΚΕΑΔ/Ο.Λ.Π. 

Γ. Εγκρίνεται η προσθήκη της λήξης «εμφόρτων» στη δεύτερη 
σειρά και μετά τη λέξη φορτοεκφόρτωση της σημείωσης 6 του 
Νέου Τιμολογίου 5 του άρθρου 13 του Κ.Τ.Ε.Φ.Μ./Ο.Λ.Π. 

Δ. Καταργείται το κεφ. Α’ του τιμολογίου 10 του άρθρου 13 
του Κ.Τ.Ε.Φ.Μ./Ο.Λ.Π. και αναριθμούνται τα Κεφ. Β, Γ και Δ 
του ίδιου τιμολογίου σε Α, Β και Γ. 

Ε. Τροποποιείται και αναδιατυπώνεται η παραγρ. 3 του άρ¬ 
θρου 12 του Κ.Τ.Ε.Φ.Μ./Ο.Λ.Π., ως εξής: 

«Παραγρ. 3. Ιματισμός πλοίων, ταχυδρομικά κ.λπ. κόλλα 
εσωτερικού, στο τιμολόγιο 10/Α και 10/Β». 

ΣΤ. Τροποποιείται και αναδιατυπώνεται το εδ. (αδ) της πα¬ 
ραγρ. α του Κεφ. 1 του άρθρου 21 του Κ.Τ.Ε.Φ.Μ./Ο.Λ.Π., ως 
εξής: 

«(αδ) Του Τιμολογίου 1 επί επιβατηγών αυτοκινήτων τα οποία 
δεν διακινούνται ως εμπορεύματα για τις εργασίες επί πλοίου και 
προκυμαίας ανεξαρτήτως όρου μεταφοράς (5Ρ ή ΓΙΟ)». 

Ζ. Εγκρίνεται η προσθήκη της πιο κάτω παραγράφου 5 στις 
εκπτώσεις του 1ου τιμολογίου του Κ.Τ.Ε.Φ.Μ./Ο.Λ.Π.: 

«Επί επιβατηγών αυτοκινήτων που δεν διακινούνται ως εμπο¬ 
ρεύματα χορηγείται έκπτωση 50% για τα δικαιώματα εργασιών 
επί πλοίου και προκυμαίας. 

Η. Τροποποιείται και αναδιατυπώνεται η παραγρ. 1 του άρ¬ 
θρου 12 του Κ.Τ.Ε.Φ.Μ./Ο.Λ.Π. ως κατωτέρω: 

1. Τροχοφόρα εξωτερικού (εμπορεύματα ή όχι) που διακινού- 
νται αυτοδύναμα (ΚΟΕΕ—ΟΝ/ΚΟΕΕ—ΟΡΕ) στο τιμολόγιο με 
αρ. 6. 

2. Η παρούσα να δημοσιευθεί στην Εφημερίδα της Κυβερνή- 
σεως και η ισχύς της να αρχίσει την 20η ημέρα από της επομένης 
της δημοσιεύσεως εκτός από τις παραγρ. Β και Γ αυτής, οι οποίες 
ισχύουν από 10.2.90 ημερομηνίας εφαρμογής της Πράξεως 
Δ.Σ./Ο.Λ.Π. αριθ. 396/89. 

Πειραιάς, 31 Μαΐου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 

Αριθ. 3422.7.1.90 (8) 

Έγκριση Αποφάσεως Δ.Σ./Ο.Λ.Θ. αριθ. 21184/19.3.90. 


Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 


Έχοντας υπόψη: 

1. Τις διατάξεις του Ν.Δ. 449/70 (άρθρο 10). 

2. Την Απόφαση ΤΕΝ αριθ. 3422.7/02/89/17.10.89. 

3. Την Απόφαση Δ.Σ./Ο.Λ.Θ. αριθ. 21184/19.3.90 

4. Την Απόφαση Νομάρχου Θεσ/νίκης αριθ. 47/19.4.90. 

5. Το έγγραφο Ο.Λ.Θ. αριθ. Γ 2752/30.4.1990. 

6. Την Απόφαση Πρωθυπουργού αριθ. ΐ 1086/28.5.90 
(ΦΕΚ 334 Β/90) «περί καθορισμού αρμοδιοτήτων του Αναπλη¬ 
ρωτή ΤΕΝ Αριστοτέλη Παυλίδη), αποφασίζουμε: 

Εγκρίνουμε την Απόφαση του Διοικητικού Συμβουλίου του 
Οργανισμού Λιμένος Θεσσαλονίκης αριθ. 21184/19.3.90 με 
την οποία αποφασίσθηκε η αναπροσαρμογή των δικαιωμάτων 
Ο.Λ.Θ. για το χώρο που έχει παραχωρηθεί στην Εταιρεία 
Χ.Β.Β.Ε. Α.Ε. καθώς επίσης και για τις διακινούμενες πρώτες 
ύλες και τα παραγόμενα προϊόντα, για το έτος 1990, ως εξής: 


- Αντάλλαγμα χρήσεως χώρου 


(4.660 μ 2 ): 

- Φωσφορίτης: 

- Σιδηροπυρίτης και θειάφι: 

- Θειϊκό κάλιο 
Εισαγωγή από το εξωτερικό 
δευτερευουσών υλών: 
Εισαγωγή από το εσωτερικό 
δευτερευουσών υλών: 

- Λιπάσματα: 

- Γύψος: 

- Εξαγωγή δευτερευουσών 
προϊόντων: 


δρχ. 170 ανά μ 2 το μήνα 
δρχ. 102 κατά τόννο (χορηγείται 
έκπτωση 20% για τους μετά 
100.000 τόννους). 
δρχ. 55 κατά τόννο 
δρχ. 78 κατά τόννο 

δρχ. 102 κατά τόννο 

δρχ. 55 κατά τόννο 
δρχ. 50 κατά τόννο 
δρχ. 33 κατά τόννο 

δρχ. 55 κατά τόννο 


- Στα διακινούμενα εξαγώγιμα προϊόντα, έξω από το μισθω¬ 
μένο χώρο, χορηγείται έκπτωση 20% στις τιμές του ισχύοντος 
γενικού τιμολογίου Ο.Λ.Θ. για χρήση λιμενικών εγκαταστάσεων 
(δικαιώματα διέλευσης). 

- Εμπορεύματα ή πρώτες ύλες μη κατανομαζόμενα στη σύμ¬ 
βαση, υπάγονται στην κατηγορία των δευτερευουσών υλών από 
το εξωτερικό ή εσωτερικό, ανάλογα με την προέλευσή τους. 

Η παρούσα να δημοσιευθεί στην Εφημερίδα της Κυβερνήσεως. 


Πειραιάς, 31 Μαΐου 1990 


Ο ΑΝΑΠΛ. ΥΠΟΥΡΓΟΣ 

ΑΡ. ΠΑΥΛΙΔΗΣ 


Αριθ. οικ. 45098/1176 (9) 

Μεταβίβαση αρμοδιοτήτων του Υπουργού Περιβάλλοντος, Χω¬ 
ροταξίας και Δημοσίων Έργων στο Γενικό Γραμματέα του 
Υπουργείου Περιβάλλοντος, Χωροταξίας και Δημοσίων Έρ¬ 
γων». 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 29 του Ν. 1558/85 «Κυβέρνηση 
και Κυβερνητικά Όργανα» (ΦΕΚ 137Α). 

2. Το Π.Δ. 51/88 «Οργανισμός Υπουργείου Περιβάλλοντος, 
Χωροταξίας και Δημοσίων Έργων» (ΦΕΚ 19Α). 

3. Τον Ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (Ο.Κ.Χ.Ε.) και άλλες διατάξεις» 
(ΦΕΚ 141Α), αποφασίζουμε: 

1. Μεταβιβάζουμε στον Γενικό Γραμματέα του Υπουργείου 
Περιβάλλοντος, Χωροταξίας και Δημοσίων Έργων την κατά το 
άρθρο 1 παράγραφος 1 του Ν. 1647/1986 άσκηση εποπτείας 
του Οργανισμού Κτηματολογίου και Χαρτογραφήσεων Ελλά¬ 
δας. 

2. Θέματα εποπτείας του Ο.Κ.Χ.Ε., γενικότερου ενδιαφέρο¬ 
ντος κατά την κρίση του Γ ενικού Γ ραμματέα, τίθενται υπόψη του 
Υπουργού. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Αθήνα, 7 Ιουνίου 1990 

Ο ΥΠΟΥΡΓΟΣ 

ΣΤ. ΜΑΝΟΣ 
-+- 

Αριθ. 5743 (10) 

Τροποποίηση της 53620/10.11.1987 απόφασης του Υπουρ¬ 
γού Εσωτερικών. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις: α) του άρθρου 260 του Π.Δ. 323/1989 
(Δ.Κ.Κ.) β) του Π.Δ. 250/1989 με το οποίο μεταξύ των άλλων 
μεταβιβάζεται στο Νομάρχη η αρμοδιότητα για τη σύσταση αμι¬ 
γών Δημοτικών ή Κοινοτικών Επιχειρήσεων (άρθρο 260 Π.Δ. 
323/89). 

2. Την αριθμ. 25027/9.4.1984 απόφαση του Υπουργού 
Εσωτερικών. 

3. Την αριθμ. 53620/10.11.1987 απόφαση του Υπουργού 
Εσωτερικών με την οποία συστήθηκε η Δημοτική Επιχείρηση 
Χονδρική Αγορά Άργους (ΦΕΚ 609/10.11.1987), και όπως 
αυτή τροποποιήθηκε με την αριθ. 15091/31.3.1989 όμοια. 

4. Την αριθ. 105/1990 απόφαση του Δημοτικού Συμβουλίου 
Άργους με την οποία αυξάνεται το αρχικό κεφάλαιο της επιχεί¬ 
ρησης, αποφασίζουμε: 

Τροποποιούμε την παράγραφο 7 της αριθμ. 53620/87 από¬ 
φασης του Υπουργού Εσωτερικών, και όπως αυτή ισχύει μέχρι 
σήμερα, ως εξής: 

«Ο Δήμος Άργους διαθέτει στην επιχείρηση χρηματικό ποσό 
δραχμές 47.145.000 ως αρχικό κεφάλαιό της». 

Κατά τα λοιπά ισχύει 53620/87 απόφαση του Υπουργού 
Εσωτερικών. 

Η παρούσα να δημοσιευθεί στην Εφημερίδα της Κυβέρνησης 
και να κοινοποιηθεί στο Δήμο Άργους. 

Ναύπλιο, 31 Μαΐου 1990 

Η Νομάρχης 
Α. ΒΑΚΑΛΟΓΛΟΥ 

Αριθ. 6603 (11) 

Κύρωση κτημ/κών στοιχείων αναδασμού αγρ/τος Αρτεσιανού 
(Τμήμα) Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1) Τις διατάξεις του Ν. 674/1977 άρθρου 15 παρ. 1. 

2) Την Γ/12737/4.11.1983 απόφαση Νομάρχη Καρδίτσας, 
που εγκρίνει τη διενέργεια εκούσιου αναδασμού για το αγρό¬ 
κτημα Αρτεσιανού (Τμήμα) Καρδίτσας. 

3) Το Τ/986/16.5.1990 έγγραφο του Γραφείου Τοπογραφι¬ 
κής Καρδίτσας, που μας διαβιβάζει ηλεγμένα κτημ/κά στοιχεία 
αναδασμού αγρ/τος Αρτεσιανού (Τμήμα) Καρδίτσας και 

4) Τη σχετική εισήγηση της Δ/νσης Γεωργίας Καρδίτσας, 
αποφασίζουμε: 

Κυρώνουμε τα κτημ/κά στοιχεία του νέου κτηματικού καθε¬ 
στώτος που διαμορφώθηκε με τον αναδασμό το έτος 1986 στην 
κτηματική περιοχή του αγρ/τος Αρτεσιανού (Τμήμα) Καρδίτσας 
όπως αυτό απεικονίζεται στους συνταχθέντες από την επιτροπή 
αναδασμού κτηματολογικούς πίνακες και διαγράμματα της πε¬ 
ριοχής αυτής. 

Η (απόφαση αυτή να δημοσιευθεί στην Εφημερίδα της Κυβερνήσεως. 
Καρδίτσα, 31 Μαΐου 1990 

Ο Νομάρχης 
ΣΟΛΩΝ ΚΑΤΣΙΚΗΣ 

-♦- 

Αριθ. 6509 (12) 

Κύρωση κτημ/κών στοιχείων αναδασμού αγρ/τος Κοσκινά 
(αλωνότοποι - Κεραμαριά - Λειβάδι) Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1) Τις διατάξεις του Ν. 674/1977 άρθρο 15 παρ. 1. 

2) Την Γ/10808/27.11.1986 απόφαση Νομάρχη Καρδί¬ 
τσας που εγκρίνει τη διενέργεια εκούσιου αναδασμού για το αγρό¬ 
κτημα Κοσκινά. 

3) Το Τ/967/11.5.1970 έγγραφο του Γραφείου Τοπογραφι¬ 
κής Καρδίτσας, που μας διαβιβάζει ηλεγμένα κτημ/κά στοιχεία 
αναδασμού αγ/τος Κοσκινά (αλωνότοποι, Κεραμαρά και λει- 
βάδι) για την κύρωση και 

4) Τη σχετική εισήγηση της Δ/νσης Γεωργίας Καρδίτσας, 
αποφασίζουμε: 

Κυρώνουμε τα κτημ/κά στοιχεία του νέου κτηματικού καθε¬ 
στώτος που διαμορφώθηκε με τον αναδασμό το έτος 1987 - 
1988 στην κτηματική περιοχή του αγρ/τος Κοσκινά (αλωνότο- 
ποι, Κεραμαριά, λειβάδι) όπως αυτό απεικονίζεται στους συντα¬ 
χθέντες από την επιτροπή αναδασμού κτηματολογικούς πίνακες 
και διαγράμματα της περιοχής αυτής. Χ 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 25 Μαΐου 1990 

Ο Νομάρχης 
ΣΟΛΩΝ ΚΑΤΣΙΚΗΣ 

Αριθ. 8142 (13) 

Σύσταση Ν.Π. με την επωνυμία «Σχολική Επιτροπή στην Κοιν- 
/τα Μαγούλας Ν. Λακωνίας». 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις των άρθρων 80, 162 και 187 του Π.Δ/τος 
323/89 «Κωδικοποίηση σε ενιαίο κείμενο νόμου με τίτλο δημ. 
και κοιν. κώδικας των ισχυουσών δ/ξεων του δημ. και κοιν. κώ¬ 
δικα όπως τροποποιήθηκαν και συμπληρώθηκαν». 


2. Την αριθ. ΣΤ5/26/5.10.88 κοινή απόφαση των Υπουρ¬ 
γών Εσωτερικών, Οικονομικών, Εθνικής Παιδείας και Θρησκευ¬ 
μάτων και Περιβάλλοντος, Χωροταξίας και Δημοσίων Έργων 
(ΦΕΚ 732/Β/5.10.88). 

3. Την 19/90 απόφαση του Κ.Σ. Μαγούλας με την οποία συ- 
στήνεται Νομικό Πρόσωπο με την επωνυμία «Σχολική Επιτροπή 
Δημοτικού Σχολείου και Νηπιαγωγείου Μαγούλας», αποφασί¬ 
ζουμε: 

1. Συστήνουμε στην Κοινότητα Μαγούλας ίδιο Νομικό Πρό¬ 
σωπό με την επωνυμία «Σχολική Επιτροπή Δημοτικού Σχολείου 
και Νηπιαγωγείου Μαγούλας». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, ύδρευ¬ 
σης, τηλεφώνου, αποχέτευσης, αναλωσίμων υλικών κλπ. 

Η εκτέλεση μικρών έργων για επισκευή και συντήρηση των δι¬ 
δακτηρίων. 

- Η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός 
των σχολικών μονάδων με έπιπλα και σκεύη, με βιβλία για τη 
σχολική βιβλιοθήκη και γενικά με όλα τα μέσα που είναι απαραί¬ 
τητα για τη λειτουργία τους και γενικώτερα η λήψη όλων των μέ¬ 
τρων που κρίνονται αναγκαία για τη στήριξη της διοικητικής λει¬ 
τουργίας των σχολικών μονάδων. 

3. Το νομικό πρόσωπο διοικείται από 7μελές διοικητικό συμ¬ 
βούλιο αποτελούμενο από: 

α) Τον εκάστοτε πρόεδρο της κοινότητας, ως πρόεδρο 
β) Τρεις κοινοτικούς συμβούλους 
γ) Το Δ/ντή του Δημοτικού Σχολείου, 
δ) Το Δ/ντή του Νηπιαγωγείου. 

ε) Τον εκπρόσωπο του Συλλόγου Γονέων και Κηδεμόνων. 

4. Η θητεία του πρώτου Διοικητικού Συμβουλίου λήγει με τη 
λήξη της παρούσας κοινοτικής περιόδου. 

Η θητεία των μελών του διοικητικού συμβουλίου ακολουθεί 
την κοινοτική περίοδο. 

Το Δ.Σ. εκλέγει αντ/δρο και γραμματέα. 

5. Πόροι του Νομικού Προσώπου είναι: 

α) Ετήσια επιχορήγηση της κοινότητας εκ δραχμών 
500.000. 

β) Ετήσια Επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδο¬ 
σίες. 

δ) Εισπράξεις από το αντίτιμο των παρεχομένων πραγμάτων ή 
υπηρεσιών. 

ε) Πρόσοδοι από την περιουσία του. 

στ) Πρόσοδοι από την περιουσία που τυχόν στο μέλλον αφιερω¬ 
θεί. 

6. Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή από τον πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 6 Ιουνίου 1990 

Ο Νομάρχης 
Φ. ΦΑΛΙΑΓΚΑΣ 

-♦- 

Αριθ. 6618 (14) 

Σύσταση Ν.Π. με την επωνυμία «Σχολική Επιτροπή Δημοτικού 
και Νηπιαγωγείου Νιάτων» στην Κοινότητα Νιάτων Ν. Λα¬ 
κωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις των άρθρων 80, 162 και 187 του Π.Δ/τος 
323/89 «Κωδικοποίηση σε ενιαίο κείμενο νόμου με τίτλο δημ. 

και κοιν. κώδικας των ισχυουσών δ/ξεων του δημ. και κοιν. κώ¬ 
δικα όπως τροποποιήθηκαν και συμπληρώθηκαν». 

2. Την αριθ. ΣΤ5/26/5.10.88 κοινή απόφαση των Υπουρ¬ 
γών Εσωτερικών, Οικονομικών, Εθνικής Παιδείας και Θρησκευ¬ 
μάτων και Περιβάλλοντος Χωροταξίας και Δημοσίων Έργων 
(ΦΕΚ 732/Β/5.10.88). 

3. Την 15/90 απόφαση του Κ.Σ. Νιάτων με την οποία συστή- 
νεται Νομικό Πρόσωπο με την επωνυμία «Σχολική Επιτροπή Δη¬ 
μοτικού και Νηπιαγωγείου Νιάτων», αποφασίζουμε: 

1. Συστήνουμε στην κοινότητα Νιάτων ίδιο Νομικό Πρόσωπο 
με την επωνυμία «Σχολική Επιτροπή Δημοτικού και Νηπιαγω¬ 
γείου Νιάτων». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, ύδρευ¬ 
σης, τηλεφώνου, αποχέτευσης, αναλωσίμων υλικών κ.λπ. 

- Η εκτέλεση μικρών έργων για επισκευή και συντήρηση των 
διδακτηρίων. 

- Η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδια¬ 
σμός των σχολικών μονάδων με έπιπλα και σκεύη, με βιβλία για 
τη σχολική βιβλιοθήκη και γενικά με όλα τα μέσα που είναι απα¬ 
ραίτητα για τη λειτουργία τους και γενικότερα η λήψη όλων των 
μέτρων που κρίνονται αναγκαία για τη στήριξη της διοικητικής 
λειτουργίας των σχολικών μονάδων. 

3. Το νομικό πρόσωπο διοικείται από 7μελές διοικητικό συμ¬ 
βούλιο αποτελούμενο από: 

α) Το εκάστοτε αντιπρόεδρο της κοινότητας, ως πρόεδρο. 

β) Δύο κοινοτικούς συμβούλους που εκλέγονται από το Κ.Σ. 

γ) Τους Δ/ντές του Δημοτικού και του Νηπιαγωγείου. 

δ) Δύο εκπροσώπους του συλλόγου γονέων και κηδεμόνων που 
θα ορίζεται από το σύλλογο. 

4. Η θητεία του πρώτου Διοικητικού Συμβουλίου λήγει με τη 
λήξη της παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί 
την κοινοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 

α) Ετήσια επιχορήγηση της κοινότητας εκ δραχμών εκατό χι¬ 
λιάδων (100.000). 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδο¬ 
σίες. 

δ) Εισπράξεις από το αντίτιμο των παρεχομένων πραγμάτων ή 
υπηρεσιών. 

ε) Πρόσοδοι από την περιουσία του. 

στ) Πρόσοδοι από την περιουσία που τυχόν στο μέλλον αφιερω¬ 
θεί. 

6. Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή από τον πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 30 Μαΐου 1990 

Ο Νομάρχης 
Φ. ΦΑΛΙΑΓΚΑΣ 

-φ- 

Αριθ. 6067 (15) 

Σύσταση Ν.Π. με την επωνυμία «Σχολική Επιτροπή Δημοτικού 
Σχολείου Βουτιάνων» Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις των άρθρων 80, 162 και 187 του Π.Δ/τος 
323/89 «Κωδικοποίηση σε ενιαίο κείμενο νόμου με τίτλο δημ. 


και κοιν. κώδικας των ισχυουσών δ/ξεων του .δημ. και κοιν. κώ¬ 
δικα όπως τροποποιήθηκαν και συμπληρώθηκαν». 

2. Την αριθ. ΣΤ5/26/5.10.88 κοινή απόφαση των Υπουρ¬ 
γών Εσωτερικών, Οικονομικών, Εθνικής Παιδείας και Θρησκευ¬ 
μάτων και Περιβάλλοντος Χωροταξίας και Δημοσίων Έργων 
(ΦΕΚ 732/Β/5.10.88). 

3. Την 11 /90 απόφαση του Κ.Σ. Βουτιάνων με την οποία συ- 
στήνεται Νομικό Πρόσωπο με την επωνυμία «Σχολική Επιτροπή 
Δημοτικού Σχολείου Βουτιάνων», αποφασίζουμε: 

1. Συστήνουμε στην κοινότητα Βουτιάνων ίδιο Νομικό Πρό¬ 
σωπο με την επωνυμία «Σχολική Επιτροπή Δημοτικού Σχολείου 
Βουτιάνων». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, ύδρευ¬ 
σης, τηλεφώνου, αποχέτευσης, αναλωσίμων υλικών κ.λπ. 

- Η εκτέλεση μικρών έργων για επισκευή και συντήρηση των 
διδακτηρίων. 

- Η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδια¬ 
σμός των σχολικών μονάδων με έπιπλα και σκεύη, με βιβλία για 
τη σχολική βιβλιοθήκη και γενικά με όλα τα μέσα που είναι απα¬ 
ραίτητα για τη λειτουργία τους και γενικότερα η λήψη όλων των 
μέτρων που κρίνονται αναγκαία για τη στήριξη της διοικητικής 
λειτουργίας των σχολικών μονάδων. 

3. Το νομικό πρόσωπο διοικείται από 5μελές διοικητικό συμ¬ 
βούλιο αποτελούμενο από: 

α) Το εκάστοτε αντιπρόεδρο της κοινότητας, ως πρόεδρο. 

β) Δύο (2) μέλη του Κοιν. Συμβουλίου. 

γ) Τον εκάστοτε Δ/ντή του Δημοτικού Σχολείου. 

δ) Έναν εκπρόσωπο του Συλλόγου γονέων και κηδεμόνων που 
θα ορίζεται από το σύλλογο. 

4. Η θητεία του πρώτου Διοικητικού Συμβουλίου λήγει με τη 
λήξη της παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί 
την κοινοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 

α) Ετήσια επιχορήγηση της κοινότητας εκ δραχμών εκατό χι¬ 
λιάδων (100.000). 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδο¬ 
σίες. 

δ) Εισπράξεις από το αντίτιμο των παρεχομένων πραγμάτων ή 
υπηρεσιών. 

ε) Πρόσοδοι από την περιουσία του. 

στ) Πρόσοδοι από την περιουσία που τυχόν στο μέλλον αφιερω¬ 
θεί. 

6. Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή από τον πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 30 Μαΐου 1990 

Ο Νομάρχης 
. Φ. ΦΑΛΙΑΓΚΑΣ 

-φ- 

Αριθ. ΕΣ 6782 (16) 

Σύσταση Νομικού Προσώπου - Σχολικής Επιτροπής στην Κοινό¬ 
τητα Πλαταμώνος Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Την αριθ. 5/26/4.10.1988 απόφαση των Υπουργών 
Εσωτερικών - Οικονομικών - Εθνικής Παιδείας και Θρήσκευμά- 

των και ΤΠΕΧΩΔΕ «περί σχολικής περιουσίας, δαπάνες λειτουρ¬ 
γίας κ.λπ.», που δημοσιεϋθηκε στο αριθ. 732/5.10.1988 ΦΕΚ 
τ.Β'. 

2. Την αριθ. Δ4/162/28.3.1989 κοινή απόφαση των ι 
Υπουργών Εσωτερικών - Οικονομικών - Εθνικής Παιδείας και 
Θρησκευμάτων και ΥΠΕΧΩΔΕ «περί περιουσίας, δαπανών επι¬ 
σκευής και συντήρησης των σχολικών μονάδων κ.λπ.» (ΦΕΚ 

238/5.4.89 τ.Β'). 

3. Το αριθ. 28303/17.5.1^89 έγγραφο του ΥΠ ΕΣ σχετικά 

με τη σύσταση των σχολικών επιτροπών, ως δημοτικών και κοι¬ 
νοτικών προσώπων. ; 

4. Τις διατάξεις: α) του άρθρουΊ87 του αριθ. 323/1989 
Π.Δ/τος «περί ΔΚΚ» και β) του,άρθρου 11 παρ. 2 και 3 του Ν. 
1832/1989 και 

5. Την αριθ. 35/1990 απόφαση του Κ.Σ. Πλαταμώνα «περί 
σύστασης κοινοτικού νομικού προσώπου με την επωνυμία «Σχο¬ 
λική Επιτροπή Κοινότητας Πλαταμώνα», αποφασίζουμε: 

1. Συνιστούμε'στην Κοινότητα Πλαταμώνα, του νομού Πιε¬ 
ρίας, ίδιο νομικό πρόσωπο, με την επωνυμία «Σχολική Επιτροπή 
Γυμνασίου - Δημοτικού και Νηπιαγωγείου». 

2. Σκοπός του νομικού προσώπου είναι: 

- Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, ύδρευ¬ 
σης, .τηλεφώνου, αποχέτευσης, αναλωσίμων υλικών κ.λπ. 

- Η εκτέλεση μικρών έργων για επισκευή και συντήρηση των 
διδακτηρίων. 

- Η αποκατάσταση φθορών και ζημιών των επίπλων εξοπλι¬ 
σμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδια¬ 
σμός των σχολικών μονάδων με έπιπλα και σκεύη με βιβλία για 
τη σχολική βιβλιοθήκη και γενικά με όλα τα μέσα, που είναι απα¬ 
ραίτητα για τη λειτουργία τους και γενικότερα η λήψη όλων των 
μέτρων που κρίνονται αναγκαία για τη στήριξη της διοικητικής 
λειτουργίας των σχολικών μονάδων. 

3. Το νομικό πρόσωπο, διοικείται από εννεαμελές διοικητικό 
συμβούλιο, που αποτελείται: 

α) Από τον εκάστοτε Πρόεδρο της Κοινότητας, ως I Ιρόεδρο. 


β) Τέσσερις (4) κοινοτικούς συμβούλους, 
γ) Το Διευθυντή του Νηπιαγωγείου, 
δ) Το Διευθυντή του Δημοτικού, 
ε) Το Διευθυντήτου Γυμνασίου και 

στ) Έναν (1) εκπρόσωπο του συλλόγου γονέων και κηδεμό¬ 
νων. 

4. Η θητεία του πρώτου Δ.Σ. του Νομικού Προσώπου, λήγει 
με τη λήξη της παρούσας κοινοτικής περιόδου. 

II θητεία των μελών του Δ.Σ., ακολουθεί τη Δημοτική και 
Κοινοτική περίοδο. 

Το Δ.Σ. εκλέγει τον αντιπρόεδρο. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας, 
β) Η ετήσια επιχορήγηση του κράτους, 
γ) Οι κάθε είδους εισφορές, δωρεές, κληρονομιές και κληροδο¬ 
σίες. 

δ) Οι εισπράξεις από το αντίτιμο των παρεχομένων πραγμά¬ 
των ή υπηρεσιών και 

ε) Οι πρόσοδοι από την περιουσία του. 

6. Περιουσία: 

α) Οικόπεδο 6.000 τ.μ. με τις κτιριακές εγκαταστάσεις του 
Γ υμνασίου. 

β) Το αριθ. 129 κληροτεμάχιο, σημερινού εμβαδού 16.250 
τ.μ., με κτιριακές εγκαταστάσεις 250 τ.μ. περίπου (πρατήριο 
υγρών καυσίμων - καταστήματα) και 

γ) Οικόπεδο 2051 τ.μ. στην Κοιν. οδό Αθανασίου Διάκου - 
Μεγ. Αλεξάνδρου, με κτιριακές εγκαταστάσεις. 

7. Το νομικό πρόσωπο εκπροσωπείται στα δικαστήρια και σε 
κάθε δημόσια αρχή, από τον Πρόεδρο του Δ.Σ. και όταν αυτός 
απουσιάζει ή κωλύεται από τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνή- 
σεως. 

Κατερίνη, 29 Μαΐου 1990 

Ο Νομάρχης κ,α.α. 

Η Διευθύνουσα 
ΕΦΗ ΛΙΑΠΗ 

ΕΘΝΙΚΟ ΤΥ ΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

-1-- 1 — 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ί 

ΤΕΕΕΧ 

22.321 1 ΥΡΕΤ <3Β 

λειτουργούν καθημερινάΙάήό 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 

" -----Γ- 

Κωδικός αριθ. κατάθεσης στο Δημόσιο Ταμείο 2531 Κωδικός < 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β> 

» 

» 

» 

Β' 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ' 

» 

12.000 

ε> 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. !δ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) 

Για όλα τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

, » 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















